Okruhy a otázky z Teológie k štátnej skúške z predmetu:

**Náboženská výchova ECAV v kombinácií s iným predmetom**

**Stupeň vzdelania: Bc.**

**Akademický rok 2015/2016**

**I. Biblické vedy**

1. Na základe Starej zmluvy opíšte jednotlivé obdobia histórie Izraela od Patriarchov po Babylonský exil.
2. Vyberte si po jednej knihe z Pentateuchu, Dejepisných kníh, Poučnej literatúry, a Prorockých kníh, a stručne porozprávajte o ich vzniku, obsahu, a kľúčových témach.
3. Na základe starozmluvných textov opíšte Boha a jeho vzťah s Izraelom.
4. Na základe starozmluvných textov opíšte človeka a ľudské bytie s dôrazom na utrpenie.
5. Uveďte aspoň tri spôsoby interpretácie biblických správ o stvorení sveta a človeka, ktoré neprotirečia moderným vedeckým teóriám.
6. Charakterizujte koncept kráľovstva Božieho ako ho predstavil Ježiš a zachovali evanjelisti.
7. Charakterizujte jednotlivé náboženské skupiny novozmluvnej doby a ich vzťah k Ježišovi a jeho hnutiu.
8. Vysvetlite Pavlovo učenie o ospravedlnení skrze vieru na pozadí jeho listov Galaťanom, Filipanom a Rimanom. Charakterizujte úlohu Ducha Svätého v kresťanských spoločenstvách podľa Pavla.
9. Opíšte odlišnosti Evanjelia podľa Jána od synoptických evanjelií. Opíšte a vysvetlite špecifiká teológie štvrtého evanjelia.
10. Vysvetlite dôraz Listu Jakuba na činnú vieru a porovnajte ho s Pavlovým učením o ospravedlnení skrze vieru. Opíšte situáciu adresátov 1. listu Petra a posolstvo tohto listu.

**II. Dogmatika a etika**

1. Vysvetlite koncept štyroch foriem Božieho zjavenia. Vysvetlite možné myšlienkové nebezpečenstvá. Porovnajte prístup Rímsko-katolíckej a evanjelickej cirkvi ku vzťahu Písma a tradície.
2. Vysvetlite teologickú náplň, možné kritické otázky a ich teologické riešenie Boha ako všemohúceho, Stvoriteľa a Otca. Vysvetlite silné a slabé stránky argumentov v prospech Božej existencie.
3. Opíšte teologické pozadie, náplň a význam zápasu o plnú božskosť Krista od Novej zmluvy po koncil v Chalcedone. Konkrétne aplikujte na dnešnom príklade.
4. Opíšte problematiku "dedičného" hriechu v historickom kontexte sporu Pelágia a Augustína. Vysvetlite a kriticky zhodnoťte semi-pelagiánske riešenie tohto sporu.
5. Navrhnite pedagogické spracovanie Lutherovej reformačnej teológie pre druhý stupeň základných škôl a pre stretnutie pokonfirmačnej mládeže.
6. ysvetlite hlavné časti kresťanského učenia o Trojici a Duchu Svätom. Čo a prostredníctvom čoho pôsobí Duch podľa Lutherovho výkladu kréda?
7. Porovnajte prístupy Rímsko-katolíckej cirkvi, evanjelickej cirkvi, reformovanej cirkvi a evanjelikálnych hnutí ku krstu a Večeri Pánovej / omši.
8. Opíšte hlavné východiská etiky ako filozofickej disciplíny, a na konkrétnom prípade z dnešnej doby ilustrujte silné a slabé stránky jednotlivých prístupov.
9. Definujte a porovnajte prínos rozboru štyroch tradícií myslenia podľa Roberta Benneho. Vztiahnite ich na dnešný slovenský kontext.
10. Vysvetlite historický význam a súčasný potenciál Lutherovej etiky. Na konkrétnom prípade ukážte, ako môže Lutherove učenie o dvoch ríšach prispieť k riešeniu
eticky konfliktných situácií.

**III. História (Všeobecné dejiny kresťanstva, Cirkevné dejiny na Slovensku)**

1. Porovnajte situáciu cirkvi v apoštolskej dobe so situáciou v období apologétov
2. Opíšte vývoj a charakter funkcií v ranokresťanskej cirkvi
3. Charakterizujte dôsledky výnosov Konštantína Veľkého a Teodózia Veľkého pre cirkev a spoločnosť
4. Opíšte podstatu a výsledky vieroučných sporov na prvých 4. ekumenických snemoch
5. Vysvetlite príčiny vzniku radikálnych náboženských hnutí v stredoveku a v dobe reformácie. Aký mali tieto hnutia charakter a ciele?
6. Porovnajte šírenie reformácie vo Francúzsku a Anglicku
7. Charakterizujte dielo Juraja Tranovského a Daniela Krmana a ich význam pre evanjelickú cirkev
8. Porovnajte dobové pozadie, závery a význam Žilinskej a Ružomberskej synody
9. Charakterizujte zápasy evanjelickej cirkvi v dobe K. Kuzmányho a J. M. Hurbana? Aké boli ich postoje a prínos v daných zápasoch?
10. Porovnajte charakter a závery Prvého a Druhého vatikánskeho koncilu

**IV. Katechetika a didaktika náboženskej výchovy.**

1. Opíšte vplyv rodinnej výchovy na dieťa – vývin osobnosti dieťaťa a prezentácia obrazu Boha. Zhodnoťte vplyv a prínos Cirkvi na formovanie osobnosti človeka.
2. Opíšte, ako súvisí vyučovanie náboženskej výchovy na základných a stredných školách s formovaním charakteru a osobnosti detí (budovanie základného rebríčka hodnôt, porovnanie hodnotových systémov, hľadanie zmyslu života, obdobie puberty).
3. Vymenujte a popíšte základné úlohy a základné ciele náboženskej výchovy.
4. Definujte a charakterizujte vymedzenie a obsah predmetu Didaktika náboženskej výchovy.
5. Opíšte a vysvetlite zásadu komplexného rozvoja žiaka a jeho osobnosti a aplikujte ju na náboženskú výchovu vo všeobecnosti.
6. Opíšte a vysvetlite zásadu individuálneho prístupu k žiakovi a aplikujte ju na náboženskú výchovu.
7. Opíšte a vysvetlite zásadu prepojenia teórie a praxe (zážitková metóda) a aplikujte ju na náboženskú výchovu.
8. Opíšte úlohu modlitieb a piesní pri vyučovaní náboženstva.Aké všeobecné zásady majú byť pri nich uplatňované?
9. Opíšte zmysel a úlohu symbolov a meditácie na vyučovacej hodine. Uveďte praktický príklad takejto vyučovacej hodiny.
10. Opíšte, čo všetko obsahuje príprava učiteľa na vyučovaciu hodinu náboženstva a vysvetlite, aká by mala byť interakcia medzi učiteľom náboženstva a cirkevným zborom.